cyanic-selkie/wikianc huggingface dataset:
অবকাঠামো প্রকৌশলের ইতিহাস
অবকাঠামো প্রকৌশলে আধুনিক বিকাশ
১৯ শতাব্দীর শেষের দিকে ঢালাই লোহা ব্যবহারের মাধ্যমে ধীরে ধীরে উন্নতি করা হয়েছিল এবং পেড়া লোহাকে ধীরে ধীরে পছন্দের উপাদান থেকে প্রতিস্থাপিত করেছিল। চার্লস বেজের ডিজাইন করা শ্রেউসবেরিতে অবস্থিত ডিথিংটন ফ্ল্যাকস মিল হল অভ্যন্তরীন লোহার ফ্রেমযুক্ত বিশ্বের প্রথম বিল্ডিং। এটি ১৭৯৭ সালে নির্মিত হয়েছিল। ১৭৯২ সালে উইলিয়াম স্ট্রুট ডার্বির বেলপারে (বেলপার ওয়েস্ট মিল) একটি অগ্নিনির্বাপক মিল তৈরির চেষ্টা করেছিলেন ইটের খিলানগুলির গভীরতার মধ্যে ঢালাই লোহার কলাম এবং কাঠের বিম ব্যবহার করে যা মেঝে তৈরি করেছিল। উন্মুক্ত বিমের সোফিটগুলি প্লাস্টার দ্বারা আগুনের বিরুদ্ধে সুরক্ষিত ছিল। বেলপারের এই মিলটি ছিল অগ্নিনির্বাপক দালান নির্মাণের জন্য বিশ্বের প্রথম প্রচেষ্টা এবং এটি অগ্নি প্রকৌশলের প্রথম উদাহরণ। পরে স্ট্রুট এবং বেজের সহযোগিতার মাধ্যমে বেলপার নর্থ মিলকে নির্মাণের মধ্য দিয়ে উন্নত করা হয়েছিল যা একটি সম্পূর্ণ ঢালাই লোহার ফ্রেম ব্যবহার করে তৈরি বিশ্বের প্রথম " অগ্নি নির্বাপক " দালানের প্রতিনিধিত্ব করে।
থমাস বাউচের তার টেল রেল ব্রিজটি ভেঙে যাওয়ার কারণে ফোর্থ ব্রিজের মূল নকশা প্রত্যাখ্যান হয় ও পরে ১৮৮৯ সালে ইস্পাত ব্যবহার করে ফোর্থ ব্রিজটি বেঞ্জামিন বেকার, স্যার জন ফাউলার এবং উইলিয়াম অ্যারল নির্মাণ করেছিলেন। ফোর্থ ব্রিজ ছিল প্রথম প্রধানত ইস্পাত ব্যবহার করে গঠিত কাঠামোগুলোর মধ্যে একটি এবং সেতুর নকশা ক্ষেত্রে একটি ল্যান্ডমার্ক। ১৮৮৯ সালে, পোড়া-লোহার আইফেল টাওয়ারটি গুস্তাভ আইফেল এবং মরিস কোচলিন তৈরি করেছিলেন যেখানে ইস্পাতের নির্মাণ অন্য কোথাও ইতোমধ্যে ব্যবহার করা হচ্ছে সত্ত্বেও লোহা ব্যবহার করেও নির্মাণের সম্ভাবনা প্রদর্শন করেছে।
রিইনফোর্সড কনক্রিট ডিজাইনকে এগিয়ে নিয়ে যাওয়ার পর,১৮৯২ সালের পরবর্তী সময় থেকে ফ্রান্সোইস হেনেনিবিকের ফার্মটি তার পেটেন্ট করা রিইনফোর্সড কনক্রিট পদ্ধতি ব্যবহার করে ইউরোপ জুড়ে হাজার হাজার কাঠামো গড়ে তুলতে থাকে। মার্কিন যুক্তরাষ্ট্রে থাডিয়াস হায়াট এবং জার্মানিতে ওয়েস অ্যান্ড ফ্রেইট্যাগও পদ্ধতিগুলোর পেটেন্ট করেছিলেন। এজি ফার মনিয়ারবাটেন ফার্মটি জার্মানিতে ১৮৯০ থেকে ১৮৯৭ সালের মধ্যে ২০০ টি রিইনফোর্সড কংক্রিটের ব্রীজ তৈরি করেছিল। রবার্ট মাইলার্ট এবং আরো অন্যরা রিইনফোর্সড কংক্রিটের আচরণ বোঝার মধ্য দিয়ে ২০ শতকের শুরুর দিকে রিইনফোর্সড কংক্রিটের অত্যন্ত অগ্রণী ব্যবহার দেখা যায়। মাইলার্ট লক্ষ্য করেছিলেন যে অনেকগুলি কংক্রিট ব্রিজের কাঠামোতে উল্লেখযোগ্যভাবে ফাটল ধরেছিল এবং ফলস্বরূপ তার পরবর্তী সেতুর নকশা থেকে ফাটলগুলি বাদ রেখেছিল - সঠিকভাবে বিশ্বাস করে যে কংক্রিটে যদি ফাটাল ধরে তাহলে এটি শক্তিতে অবদান রাখছিল না। এর ফলস্বরূপ বিপ্লবী সালজিনেটোবেল ব্রিজনকশাটি হয়। উইলহেলম রিটার ১৮৯৯ সালে রিইনফোর্সড কংক্রিট বিমের শিয়ার ডিজাইনের জন্য ট্রাস তত্ত্বটি তৈরি করেছিলেন এবং এমিল মার্সচ ১৯০২ সালে এটির উন্নতি ঘটান। তিনি প্রমাণ করে দেখিয়েছিলেন যে কংক্রিট সংকোচনে রৈখিক-স্থিতিস্থাপক উপাদান হিসাবে রক্ষণশীল আচরণ করে। কংক্রিটের নকশা এবং বিশ্লেষণ তখন থেকেই অগ্রগতি লাভ করেছে যখন ইয়েল্ড লাইন তত্ত্বের মত বিশ্লেষণ পদ্ধতির বিকাশ ঘটে যা কংক্রিটের প্লাস্টিক বিশ্লেষণের উপর ভিত্তি করে তৈরি (রৈখিক-স্থিতিস্থাপকতার বিপরীত) এবং সংকোচনে কংক্রিটের পীড়ন বিতরণের জন্য মডেলের বিভিন্ন প্রকার পরিবর্তন দেখা যায়।
১৯২৮ সালে পেটেন্ট নিয়ে ইউগেন ফ্রেইসিনেটে র নেতৃত্বে প্রিস্ট্রেসড কংক্রিট তৈরি হয় যা টানজনিত সিমেন্টের দূর্বলতাকে দূর করার ক্ষেত্রে একটি অভিনব পদক্ষেপ। ফ্রেইসিনেট ১৯০৮ সালে একটি পরীক্ষামূলক প্রিস্ট্রেসড খিলান নির্মাণ করেছিলেন এবং পরবর্তীতে ১৯৩০ সালে ফ্রান্সের প্লাওগ্যাসটেল ব্রিজে সীমিত আকারে প্রযুক্তিটি ব্যবহার করেন। তিনি দৃড়ভাবে প্রযুক্তিটি প্রতিষ্ঠা করেন মের্ন নদীর ওপারে ছয়টি প্রিস্ট্রেসড কংক্রিট ব্রিজ নির্মাণের কাজ চালিয়ে যাওয়ার মাধ্যমে।
অবকাঠামো প্রকৌশলের তত্ত্বটি ১৯৩০ সালে আবার উন্নতি লাভ করে যখন অধ্যাপক হার্ডি ক্রস তার মোমেন্ট বিতরণ পদ্ধতিটির বিকাশ করেছিলেন যার ফলে অনেক জটিল কাঠামোর প্রকৃত পীড়নগুলো দ্রুত এবং নির্ভুলভাবে নির্ণয় করা যায়।
২০ শতকের মাঝামাঝি সময়ে জন ফ্লিটউড বেকার ইস্পাত কাঠামোগুলোর নিরাপদ নকশার জন্য একটি শক্তিশালী সরঞ্জাম সরবরাহ হিসেবে কাঠামোগুলির নমনীয়তা তত্ত্বটির বিকাশ ঘটিয়েছিলেন। হাতে হিসাব করার পদ্ধতি থাকা সত্ত্বেও জটিল জ্যামিতি ব্যবহার করে কাঠামো তৈরির সম্ভবনা তৈরি হয় প্রথম ১৯৪১ সালে যখন আলেকজান্ডার রেনেকফ এমআইটিতে তার ডিএসসি থিসিস জমা দেন যার বিষয় ছিলো ল্যাটিস ফ্রেমওয়ার্ক ব্যবহার করে তল স্থিতিস্থাপকতার ডিসক্রিটাইজেশন। এটি ফাইনাইট এলিমেন্ট বিশ্লেষণের বিকাশের অগ্রদূত ছিল। ১৯৪২ সালে রিচার্ড কুরান্ট ফাইনাইট এলিমেন্ট বিশ্লেষণের জন্য গাণিতিক ভিত্তি বিকাশ করেছিলেন। এটি ১৯৫৬ সালে জে. টার্নার, আর.ডাব্লিউ. ক্লফ, এইচ.সি.মার্টিন এবং এল.জে. টপসের "জটিল কাঠামোর কাঠিন্য এবং বিচ্যুতি" শীর্ষক একটি গবেষণাপত্র প্রকাশনার দিকে পরিচালিত করে। এটিই "ফাইনাইট এলিমেন্ট পদ্ধতি" নামটি প্রবর্তন করেছিল এবং আজ এটি সারাবিশ্বে ব্যাপকভাবে পরিচিত।
সুউচ্চ কাঠামো নির্মাণ যদিও ১৯ শতকের শেষার্ধ থেকে সম্ভব হয়েছিল কিন্তু ২০ শতকের দ্বিতীয়ার্ধ থেকে খুব উন্নতি লাভ করেছিল। ফজলুর খান অবকাঠামো পদ্ধতিগুলো নির্মাণ করেছিলেন যা অনেকগুলি আধুনিক গগণচুম্বী নির্মাণের জন্য ভিত্তি হিসেবে থেকে যায় এবং এটি তিনি ১৯৬৯ সালে জন হ্যানকক সেন্টার এবং ১৯৭৩ সালে সিয়ারস টাওয়ারের জন্য তাঁর কাঠামোগত নকশায় যুক্ত করেছিলেন আকাশচুম্বী নকশা ও নির্মাণে খানের কেন্দ্রীয় উদ্ভাবন হল উঁচু দালানগুলির জন্য "নল" এবং "বান্ডেলযুক্ত নল" কাঠামোগত পদ্ধতির ধারণা। তিনি ফ্রেমযুক্ত নল কাঠামোটিকে সংজ্ঞায়িত করেছিলেন "তিন, চার, বা সম্ভবত আরও বেশি ফ্রেম, ব্রেসড ফ্রেম বা শিয়ার দেয়াল দিয়ে গঠিত একটি ত্রি-মাত্রিক স্থান কাঠামো যার তাদের প্রান্তগুলিতে বা তার নিকটে সংযুক্ত হয়ে একটি উল্লম্ব নলের মতো কাঠামোগত ব্যবস্থা গঠন করে যা যেকোন দিকের পার্শ্বীয় বল প্রতিরোধে সক্ষম যা ভিত্তি থেকে ক্যান্টিলিভারিং করে। " কাছাকাছি অবস্থিত আন্তঃসংযুক্ত বহির্মুখী কলামগুলি নলটি তৈরি করে। অনুভূমিক ভারগুলি যেমনঃ বাতাসকে পুরো কাঠামো নিতে সমর্থ। প্রায় অর্ধেক বাহ্যিক পৃষ্ঠটি জানালার জন্য বরাদ্দ। ফ্রেমযুক্ত নলগুলি কম অভ্যন্তরীণ কলামগুলির ব্যবহার কম করে এবং তাই আরও ব্যবহারযোগ্য তল স্থান পাওয়া যায়। যেখানে গ্যারেজের দরজার মতো বৃহত্তর প্রবেশদ্বারের প্রয়োজন হয় সেখানে নল ফ্রেমটি বাধাপ্রাপ্ত হবে তাই কাঠামোগত অখণ্ডতা বজায় রাখার জন্য ট্রান্সফার গার্ডার ব্যবহার করতে হবে করতে হবে। টিউব-ফ্রেম নির্মাণের ব্যবহার করে তৈরি প্রথম বিল্ডিংটি ছিল ডিউইট-চেস্টনট অ্যাপার্টমেন্ট বিল্ডিং যা খান শিকাগোতে নকশা করেছিলেন। এটি  নল কাঠামোর ভিত্তি স্থাপন করেছিল যা ওয়ার্ল্ড ট্রেড সেন্টারের নির্মাণসহ পরবর্তী বেশিরভাগ আকাশ ছোঁয়া নির্মাণে ব্যবহৃত হত।
ফজলুর খান যে আর একটি উদ্ভাবনের বিকাশ করেছিলেন তা হল এক্স-ব্রেসিং এর ধারণা যা বহির্মুখী কলামগুলিতে ভার স্থানান্তর করে ভবনের পার্শ্বীয় ভারকে হ্রাস করে। এটি অভ্যন্তরীণ কলামগুলির প্রয়োজন হ্রাস করে আর এইভাবে আরও তল স্থান তৈরি করে এবং জন হ্যানকক সেন্টারে দেখা এই পদ্ধতিটি দেখা যায়। ১৯৬৯ সালে খান জন হ্যানকক সেন্টারের জন্য প্রথম স্কাই লবি ডিজাইন করেছিলেন। আকাশে লবি সহ পরবর্তী বিল্ডিংগুলির মধ্যে ওয়ার্ল্ড ট্রেড সেন্টার, পেট্রোনাস টুইন টাওয়ারস এবং তাইপে ১০১ এই বিল্ডিংগুলোতেও স্কাই লবি অন্তর্ভুক্ত রয়েছে ।
১৯৮৭ সালে জার্গ শ্লাইচ এবং কার্ট শ্যাফার কংক্রিট বিশ্লেষণের জন্য স্ট্রুট এবং টাই পদ্ধতির উপর প্রায় দশ বছর কাজ করে এর সমাপ্তি ঘটিয়ে এটি প্রকাশ করেছিলেন -কোনা এবং জয়েন্টগুলির মতো অক্রমবর্ধমান জিনিস দিয়ে কাঠামোগুলি নকশা করার একটি সরঞ্জাম ও জটিল কংক্রিট জ্যামিতির বিশ্লেষণের জন্য আরও একটি শক্তিশালী সরঞ্জাম সরবরাহ করে ।
বিশ শতকের শেষের দিকে এবং একবিংশ শতাব্দীর শুরুর দিকে শক্তিশালী কম্পিউটারগুলির ফাইনাইট এলিমেন্ট বিশ্লেষণকে কাঠামোগত বিশ্লেষণ এবং নকশা তৈরিতে একটি গুরুত্বপূর্ণ হাতিয়ার হিসেবে পরিণত করেছে। ফাইনাইট এলিমেন্ট প্রোগ্রামের বিকাশ জটিল কাঠামোগুলির মধ্যে পীড়নের সঠিকভাবে অনুমান করার ক্ষমতা রয়েছে এবং অবকাঠামো প্রকৌশল নকশা এবং স্থাপত্যে দুর্দান্ত অগ্রগতির সাধন করেছে। ১৯৬০ এবং ৭০ এর দশকে সিডনি অপেরা হাউজের ছাদের নকশায় প্রথমবারের মতো কম্পিউটেশনাল বিশ্লেষণকে একটি উল্লেখযোগ্য উপায়ে ব্যবহার করা হয়েছিল। বহু আধুনিক কাঠামো কম্পিউটেশনাল বিশ্লেষণ ব্যবহার না করে বোঝা এবং নকশা করা যায় না।
বিংশ শতাব্দীর শেষভাগে উপকরণগুলি এবং কাঠামোগুলোর আচরণ বোঝার ক্ষেত্রে উল্লেখযোগ্য বিকাশ ঘটেছে এবং বিস্তারিতভাবে বোঝার জন্য ফ্র্যাকচার মেকানিক্স, ভূমিকম্প ইঞ্জিনিয়ারিং, সংমিশ্রিত উপকরণ, উপকরণগুলির উপর তাপমাত্রার প্রভাব, গতিবিদ্যা এবং কম্পন নিয়ন্ত্রণ, ক্লান্তি, ক্রিপ এবং অন্যান্য বিভিন্ন বিষয়ের বিকাশ ঘটেছে। অবকাঠামো প্রকৌশলে এখন জ্ঞান গভীর হয়েছে এবং বিভিন্ন কাঠামোর ক্রমবর্ধমান পরিসীমা এবং সেই কাঠামোগুলির ক্রমবর্ধমান জটিলতা অবকাঠামো প্রকৌশলীদের বর্ধিত বিশেষায়নের দিকে পরিচালিত করেছে।
ইসলামি আরবি বিশ্ববিদ্যালয়
thumb|250px|ইসলামি আরবি বিশ্ববিদ্যালয়, ঢাকা, বাংলাদেশ ইসলামি আরবি বিশ্ববিদ্যালয় হলো ২০১৩ সালে ঢাকা জেলায় প্রতিষ্ঠিত বাংলাদেশের একটি সরকারি বিশ্ববিদ্যালয়। তবে এই বিশ্ববিদ্যালয়টি সংক্ষেপে আরবি বিশ্ববিদ্যালয় নামেও পরিচিত।  এটি বাংলাদেশের অধিভুক্ত প্রথম আরবি বিশ্ববিদ্যালয়। মাদ্রাসা শিক্ষাব্যবস্থার আধুনিকায়ন ও যুগোপযোগী করতে এই বিশ্ববিদ্যালয়টি প্রতিষ্ঠা করা হয়েছে।
ইতিহাস
শামসুল উলামা আল্লামা আব্দুল লতিফ চৌধুরী ফুলতলী-সহ দেশের শীর্ষস্থানীয় উলামা-মাশায়েখের দাবী অনুযায়ী ২০১৩ সালে জাতীয় সংসদে পাস করা হয় বহুল প্রতিক্ষিত এফিলিয়েটিং (স্বতন্ত্র) ইসলামী আরবি বিশ্ববিদ্যালয়। এই বিশ্ববিদ্যালয় থেকে মাদরাসা শিক্ষাধারার ফাযিল/স্নাতক ও কামিল/স্নাতকোত্তর পর্যায়ের ডিগ্রী প্রদান করা হয়। মাদরাসা শিক্ষার উন্নয়ন ও আধুনিকায়ন, ফাযিল/স্নাতক, কামিল/স্নাতকোত্তর পর্যায়ে শিক্ষাক্রম/পাঠ্যপুস্তক অনুমোদন, শিক্ষার গুণগত মান উন্নয়ন, মাদরাসা শিক্ষকদের প্রশিক্ষণ, শিক্ষাঙ্গনগুলোর পরিবীক্ষণ ও পরীক্ষা পরিচালনা-সহ সার্বিক তত্ত্বাবধান করে ইসলামী আরবি বিশ্ববিদ্যালয়।
এর আগে প্রধানমন্ত্রী আরবি বিশ্ববিদ্যালয়ের জন্য আইন প্রণয়ন করতে শিক্ষা মন্ত্রণালয়কে নির্দেশ দিয়েছিলেন। গত ৬ আগস্ট ২০১২ ইসলামী আরবি বিশ্ববিদ্যালয় আইন-২০১২ এর খসড়ার নীতিগত অনুমোদন করে মন্ত্রিসভা কমিটি। এটি জাতীয় বিশ্ববিদ্যালয়ের মতো অনুমোদনকারী ক্ষমতাসম্পন্ন ইসলামি বিশ্ববিদ্যালয়।
শিক্ষাক্রম
কামিল স্তরে চারটি বিভাগ চালু আছে। কামিল হাদীস, কামিল তাফসির, কামিল আদব ও কামিল ফিকহ বিভাগ। ফাযিল (পাশ) স্তরে বিটিআইএস, বিটিএসএস চালু আছে। সরকার ২০১০ সালে দেশের নামকরা ৩১টি মাদ্রাসায় অনার্স (সম্মান) ও ১ বছর মেয়াদি মাস্টার্স প্রোগ্রাম চালু হয়। শুরু থেকেই ৫টি বিষয়ে এই প্রোগ্রাম চালু রয়েছে:
উপাচার্যগণ
নিম্নোক্ত ব্যক্তিবর্গ ইসলামি আরবি বিশ্ববিদ্যালয়ের উপাচার্য হিসেবে দায়িত্ব পালন করেন:
অধিভুক্ত মাদ্রাসা
ইসলামি আরবি বিশ্ববিদ্যালয় অধিভুক্ত মাদ্রাসাগুলো হলো:
বৃত্তীয় গতি
পদার্থবিজ্ঞানে, বৃত্তীয় গতি হল একটি বৃত্তের পরিধি বরাবর কোনও বস্তুর চলাচল বা একটি বৃত্তাকার পথ ধরে ঘূর্ণন। এটি অপরিবর্তনীয় হতে পারে, অর্থাৎ কৌণিক আবর্তনের হার এবং গতিবেগ অপরিবর্তনীয়, বা পরিবর্তনীয় হতে পারে, যেখানে আবর্তনের হার পরিবর্তিত হয়। ত্রি-মাত্রিক বস্তুর একটি নির্দিষ্ট অক্ষের চারপাশে ঘূর্ণন হলে এর প্রতিটি অংশের বৃত্তাকার গতি থাকে। গতির সমীকরণগুলি বস্তুর ভরকেন্দ্রের গতি বর্ণনা করে।
বৃত্তীয় গতির উদাহরণের মধ্যে আছে: একটি কৃত্রিম উপগ্রহের স্থির উচ্চতায় পৃথিবী প্রদক্ষিণ, একটি ছাদের পাখার ফলকগুলির একটি চক্রকেন্দ্রের চারদিকে ঘোরা, দড়িতে বাঁধা একটি পাথরকে বৃত্তীয় পথে ঘোরানো, একটি গাড়ির দৌড়ের পথে বক্ররেখায় ঘোরা, একটি ইলেকট্রনের একটি অভিন্ন চৌম্বক ক্ষেত্রে লম্বভাবে গতিশীল থাকা, এবং একটি গিয়ারের একটি যন্ত্রের ভিতরে ঘোরা।
যেহেতু বস্তুর বেগ ভেক্টর ক্রমাগত দিক পরিবর্তন করছে, অতএব ঘূর্ণন কেন্দ্রের অভিমুখে চলন্ত বস্তুটির ত্বরণ ঘটছে। এটি ঘটছে একটি কেন্দ্রমুখী বলের অধীনে। এই ত্বরণ না থাকলে নিউটনের গতিসূত্র অনুসারে বস্তুটি সরলরেখায় চলত।
সুষম বৃত্তীয় গতি
পদার্থবিজ্ঞানে, অভিন্ন বৃত্তীয় গতি,- স্থির গতিবেগে বৃত্তাকার পথ অতিক্রমকারী কোনও বস্তুর গতি বর্ণনা করে। যেহেতু বস্তুটি বৃত্তীয় গতিতে আছে, আবর্তনের অক্ষ থেকে এর দূরত্ব সর্বদা স্থির থাকে। যদিও বস্তুরর দ্রুতির পরিবর্তন হচ্ছেনা, এর গতিবেগ পরিবর্তিত হচ্ছে: গতিবেগ, একটি ভেক্টর রাশি হওয়ায়, বস্তুর গতি এবং তার ভ্রমণের অভিমুখ উভয়ের উপর নির্ভর করে। বেগের পরিবর্তন হচ্ছে অর্থাৎ এখানে ত্বরণের উপস্থিতি নির্দেশ করছে; এই কেন্দ্রমুখী ত্বরণের মানের পরিবর্তন হচ্ছেনা এবং এর অভিমুখ আবর্তনের অক্ষের দিকে সর্বদা নির্দেশিত। এই ত্বরণটি কেন্দ্রমুখী বল দ্বারা উৎপাদিত হয় এবং সেটিও স্থির মানের এবং ঘূর্ণনের অক্ষের দিকে নির্দেশিত।
একটি দৃঢ় বস্তুর নির্দিষ্ট অক্ষের চারপাশে ঘূর্ণনের ক্ষেত্রে, যদি বস্তুটি আবর্তন পথের ব্যাসার্ধের থেকে তুলনামূলকভাবে ছোট না হয়, বস্তুর প্রতিটি কণা একই কৌণিক বেগ সহ অভিন্ন বৃত্তাকার গতিতে চলে। তবে অক্ষের সাপেক্ষে স্থান পরিবর্তনের সাথে সাথে গতিবেগ এবং ত্বরণ পরিবর্তিত হচ্ছে।
সূত্র
একটি বৃত্তীয় গতি যার ব্যাসার্ধ r, বৃত্ত Cএর পরিধি হল = 2r। যদি একটি ঘূর্ণনের সময়কাল T হয়, আবর্তনের কৌণিক হার, ω, যেটি কৌণিক বেগ নামেও পরিচিত, সেটি হল:
বৃত্তে ভ্রমণকারী বস্তুর গতি:
t সময়ে অতিক্রান্ত কোণ θ হল:
বস্তুর কৌণিক ত্বরণ, α, হল:
অভিন্ন বৃত্তীয় গতির ক্ষেত্রে, α এর মান শূন্য।
ত্বরণসূত্র ব্যবহার করেও কেন্দ্রমুখী এবং কেন্দ্রবিমুখী বলও বার করা যাবে:
চিত্র ১-এ ভেক্টর সম্পর্কগুলি দেখানো হয়েছে। আবর্তনের অক্ষ ভেক্টর ω হিসেবে দেখানো হয়েছে, যেটি কক্ষপথের তলের সাথে লম্বভাবে আছে এবং তার মান ω = dθ / dt। ω এর অভিমুখ দক্ষিণ হস্তের নিয়ম ব্যবহার করে বেছে নেওয়া হয়েছে। এই ধারা অনুযায়ী আবর্তন বর্ণনা করার জন্য, গতিবেগের মান হয় একটি ভেক্টর সদিক গুণন, এটিও একটি ভেক্টর রাশি এবং ω ও r(t) দুজনের ওপরেই লম্ব, এবং কক্ষপথের স্পর্শক। এর মান ω r। একইভাবে, ত্বরণ হল এটিও একটি ভেক্টর এবং ω ও v(t) দুজনের ওপর লম্ব। এর মান ω |v| = ω2 r এর অভিমুখ r(t)এর ঠিক বিপরীত।
সবচেয়ে সরল ক্ষেত্রে গতি, ভর এবং ব্যাসার্ধ অপরিবর্তনীয়।
মনে করা যাক ১ কিলোগ্রামের একটি বস্তু, এক মিটার ব্যাসার্ধের একটি বৃত্তে চলমান, যার কৌণিক বেগ হল এক রেডিয়ান প্রতি সেকেন্ড।
৯ নং ওয়ার্ড, কলকাতা পৌরসংস্থা
৯ নং ওয়ার্ড, কলকাতা পৌরসংস্থা হল কলকাতা পৌরসংস্থার এক নং বরোর একটি প্রশাসনিক বিভাগ। এটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে শোভাবাজার, কুমারটুলি এলাকা ও শ্যামবাজার এলাকার কিয়দংশ নিয়ে গঠিত। ৯ নং ওয়ার্ড শ্যামপুকুর বিধানসভা কেন্দ্রের অন্তর্গত।
বিবরণ
৯ নং ওয়ার্ডের উত্তর দিকে রয়েছে কুমারটুলি স্ট্রিট, দুর্গাচরণ ব্যানার্জি স্ট্রিট, রাজা নবকৃষ্ণ স্ট্রিট ও শ্যামবাজার স্ট্রিট; পূর্ব দিকে রয়েছে শোভাবাজার স্ট্রিট ও শ্রীঅরবিন্দ সরণি; দক্ষিণ দিকে রয়েছে জ্যোতিন্দ্রমোহন অ্যাভিনিয়, রবীন্দ্র সরণি ও গোপেশ্বর পাল অ্যাভিনিউ এবং পশ্চিম দিকে রয়েছে হুগলি নদী।
সদানন্দ বিশ্বনাথ
সদানন্দ বিশ্বনাথ (ಸದಾನಂದ ವಿಶ್ವನಾಥ್‌; জন্ম: ২৮ নভেম্বর, ১৯৬২) কর্ণাটকের ব্যাঙ্গালোর এলাকায় জন্মগ্রহণকারী প্রথম-শ্রেণীর ক্রিকেট আম্পায়ার ও কোচ এবং সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে কর্ণাটক দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ‘বিশি’ ডাকনামে পরিচিত সদানন্দ বিশ্বনাথ।
প্রথম-শ্রেণীর ক্রিকেট
১৯৮০-৮১ মৌসুম থেকে ১৯৮৯-৯০ মৌসুম পর্যন্ত সদানন্দ বিশ্বনাথের প্রথম-শ্রেণীর খেলোয়াড়ী জীবন চলমান ছিল। ১৯৮০-এর দশকের মাঝামাঝি সময়কালে সৈয়দ কিরমাণী’র খেলোয়াড়ী জীবনের শেষদিকে দল নির্বাচকমণ্ডলী উপযুক্ত উইকেট-রক্ষকের সন্ধান করছিলেন। সম্ভাব্য খেলোয়াড়দের মাঝে সদানন্দ বিশ্বনাথকেই তারা বেছে নেন। তবে, কয়েকটি ওডিআই ভিন্ন তার আন্তর্জাতিক ক্রিকেট খেলোয়াড়ী জীবনে উল্লেখযোগ্য সাফল্য দেখতে পাওয়া যায়নি। কিন্তু, নিজের সেরা দিনগুলোয় নিজেকে ঠিকই উজ্জ্বীবিত ভঙ্গীমায় ফুঁটিয়ে তুলতে সচেষ্ট ছিলেন।
তরুণ ও আক্রমণধর্মী ব্যাটসম্যান হিসেবে মাঠে নামতেন। দূর্ভাগ্যবশতঃ তার খেলায় ছন্দহীন খেলার ছাঁপ লক্ষ্য করা যায়। তবে, ঘরোয়া ক্রিকেটে ঠিকই নিজেকে মেলে ধরেছিলেন।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্ট ও বাইশটি একদিনের আন্তর্জাতিকে অংশগ্রহণ করেছেন সদানন্দ বিশ্বনাথ। সবগুলো টেস্টই শ্রীলঙ্কার বিপক্ষে খেলেছিলেন তিনি। ৩০ আগস্ট, ১৯৮৫ তারিখে কলম্বোয় স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ১৪ সেপ্টেম্বর, ১৯৮৫ তারিখে ক্যান্ডিতে একই দলের বিপক্ষে সর্বশেষ টেস্টে অংশ নেন তিনি।
আন্তর্জাতিক খেলোয়াড়ী জীবন সংক্ষিপ্তকালের হলেও টেস্ট ক্রিকেটে রেকর্ড গড়েন। নিজস্ব চূড়ান্ত টেস্টে শ্রীলঙ্কার বিপক্ষে ছয়টি ক্যাচ গ্লাভসবন্দী করে ভারতীয় রেকর্ডের সমকক্ষ হন।
১৯৮০-এর দশকে বিশ্ব ক্রিকেট অঙ্গনে ভারতের উত্থানকালে সদানন্দ বিশ্বনাথকে দলে রাখা হয়। ১৯৮৫ সালে অস্ট্রেলিয়ায় অনুষ্ঠিত বিশ্ব ক্রিকেট চ্যাম্পিয়নশীপের শিরোপা বিজয়ী ভারত দলের পক্ষে প্রথম খেলার জন্যে মনোনীত হন। একই বছরে শারজায় অনুষ্ঠিত রথম্যান্স কাপেও তার দল বিজয়ী হয়। উভয় খেলাতেই তার দল কোন খেলায় পরাজয়ের স্বাদ পায়নি।
আন্তর্জাতিক ক্রিকেটে তার অবস্থান বেশ ক্ষণস্থায়ী ছিল। তাসত্ত্বেও সকলের মনোযোগের কেন্দ্রবিন্দুতে উপনীত হয়েছিলেন তিনি। সুনীল গাভাস্কার তার ‘ওয়ান-ডে ওনডার্স’ শীর্ষক গ্রন্থে মন্তব্য করেন যে, ক্রিকেটবোদ্ধারা বিভিন্নভাবে ১৯৮৫ সালের বিশ্ব ক্রিকেট চ্যাম্পিয়নশীপের শিরোপা বিজয়ের কারণ উল্লেখ করলেও স্ট্যাম্পের পিছনে অবস্থানকারী সদানন্দ বিশ্বনাথের উপস্থিতিও অন্যতম কারণ ছিল। অস্ট্রেলীয় গণমাধ্যমেও ভারতের সেরা খেলা প্রদর্শনে উইকেট-রক্ষকের অবদানকে উল্লেখ করে।
অবসর
১৯৮০-এর দশকে স্বল্প সময়ের ব্যবধানে পিতা-মাতার মৃত্যু তার খেলোয়াড়ী জীবনে বিরূপ প্রভাব ফেলে। স্বাভাবিক খেলা উপস্থাপন করতে পারছিলেন না তিনি। ফলশ্রুতিতে, কিরণ মোরে ও চন্দ্রকান্ত পণ্ডিতের ন্যায় উইকেট-রক্ষকদের আবির্ভাব ঘটে ও তার স্থান দখল করে নেয়।
ক্রিকেট খেলা থেকে অবসর গ্রহণের পর ব্যক্তিগত উদ্যোগে কিশোর খেলোয়াড়দেরকে ঘিরে ব্যাঙ্গালোরের কান্ডানাহালি এলাকায় ক্রিকেট কোচিং একাডেমি প্রতিষ্ঠা করেন। এছাড়াও, ভারতের ঘরোয়া ক্রিকেট প্রতিযোগিতা রঞ্জী ট্রফিতে আম্পায়ার হিসেবে খেলা পরিচালনা করেছেন। পরবর্তীতে, ভারতীয় আম্পায়ারদের এলিট প্যানেলে তাকে অন্তর্ভুক্ত করা হয়। এরফলে, দিলীপ ও দেওধর ট্রফি প্রতিযোগিতায় খেলা পরিচালনা করার সুযোগ পেয়েছেন।
আরিফুর রহমান (ফুটবলার)
মোহাম্মদ আরিফুর রহমান (জন্ম: ১৫ ফেব্রুয়ারি ১৯৯৯; আরিফুর রহমান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব চট্টগ্রাম আবাহনী এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেলে থাকেন।
২০১৭–১৮ মৌসুমে, বাংলাদেশী ক্লাব চট্টগ্রাম আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১ মৌসুম অতিবাহিত করলেও একটি ম্যাচেও অংশগ্রহণ করেননি। অতঃপর ২০১৮–১৯ মৌসুমে তিনি আরামবাগে যোগদান করেছেন। আরামবাগে এক মৌসুম অতিবাহিত করার পর সাইফের সাথে চুক্তি স্বাক্ষর করেছেন, যেখানে তিনি ১৪ ম্যাচে ২টি গোল করেছেন। ২০২১–২২ মৌসুমে, তিনি সাইফ হতে বাংলাদেশী ক্লাব চট্টগ্রাম আবাহনীতে যোগদান করেছেন।
২০১৯ সালে, আরিফুর বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।
প্রারম্ভিক জীবন
মোহাম্মদ আরিফুর রহমান ১৯৯৯ সালের ১৫ই ফেব্রুয়ারি তারিখে বাংলাদেশের কুমিল্লায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৯ সালের ৬ই জুন তারিখে, ২০ বছর ৩ মাস ২৩ দিন বয়সে, আরিফুর লাওসের বিরুদ্ধে ২০২২ ফিফা বিশ্বকাপ বাছাইপর্বের প্রথম প্রবের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ম্যাচের ৫৫তম মিনিটে মধ্যমাঠের খেলোয়াড় রবিউল হাসানের বদলি খেলোয়াড় হিসেবে তিনি মাঠ ত্যাগ করেন; ম্যাচে তিনি ২১ নম্বর জার্সি পরিধান করে একজন বাম পার্শ্বীয় খেলোয়াড় হিসেবে খেলেছেন। ম্যাচটি বাংলাদেশ ১–০ গোলের ব্যবধানে জয়লাভ করেছিল।
ফুটন্ত জল চুল্লী
[[File:Boiling water reactor no text.svg|thumb|upright=1.60|একটি  ফুটন্ত জল চুল্লী  (বিডাব্লুআর) এর পরিকল্পিত নকশা: • 1. চুল্লী চাপ পাত্র
• 2. পারমাণবিক জ্বালানী উপাদান
• 3. নিয়ন্ত্রণ রড
• 4. রিসার্কুলেশন পাম্প
• 6. বাষ্প
• 7. ফিড ওয়াটার
• 8. উচ্চ-চাপ টারবাইন
• 9. নিম্ন-চাপ টারবাইন
• 10. জেনারেটর
• 11. উত্তেজক বস্তু
• 12. বাষ্পকে ঠাণ্ডা করে জলে পরিণত করার যন্ত্র
• 13. শীতলীকরণ ব্যবস্থা
• 14. প্রাক-উত্তাপ সৃষ্টিকারী
• 15. ফিড ওয়াটার পাম্প
• 16. ঠান্ডা-জল পাম্প
• 17. কংক্রিট ঘের
• 18. বিদ্যুৎ গ্রিডের সংযোগ ]] একটি ফুটন্ত জল চুল্লী (বিডব্লিউআর) হ'ল এক ধরনের হালকা জলের পারমাণবিক চুল্লী, যা বৈদ্যুতিক শক্তি উৎপাদনের জন্য ব্যবহৃত হয়। চাপযুক্ত জল চুল্লীর (পিডব্লিউআর) পরে এটি দ্বিতীয় সর্বাধিক সাধারণ ধরনের বৈদ্যুতিক শক্তি উৎপাদনের পারমাণবিক চুল্লী, এটি এক ধরনের হালকা জল পারমাণবিক চুল্লীও। একটি বিডব্লিউআর এবং পিডব্লিউআর এর মধ্যে প্রধান পার্থক্য হ'ল একটি বিডব্লিউআর-তে চুল্লী কোর জল গরম করে, যা বাষ্পে পরিণত হয় এবং তারপরে বাষ্প একটি টারবাইনকে চালায়। একটি পিডব্লিউআরতে, চুল্লী কোর জল গরম করে, যা ফুটে না। এই গরম জল তারপরে নিম্নচাপযুক্ত জল ব্যবস্থার সাথে তাপের আদান-প্রদান করে, যা বাষ্পে পরিণত হয় এবং টারবাইন চালায়। বিডব্লিউআর ১৯৫০-এর দশকের মাঝামাঝি সময়ে আর্গোন জাতীয় পরীক্ষাগার এবং জেনারেল ইলেকট্রিক (জিই) দ্বারা বিকাশ করা হয়। বর্তমানে প্রধান প্রস্তুতকারক হল জিই হিটাচি পারমাণবিক শক্তি, যেটি এই ধরনের চুল্লীর নকশা এবং নির্মাণে জন্য বিশিষ্ট।
সংক্ষিপ্ত বিবরণ
একটি ফুটন্ত জল চুল্লী (বিডব্লিউআর) শীতলীকরণ ব্যবস্থায় (কুল্যান্ট) এবং নিউট্রন মডারেটর হিসাবে ডিমিনেরালাইজড জল ব্যবহার করে। চুল্লিতে পারমাণবিক বিভাজন দ্বারা তাপ উৎপাদিত হয় এবং এটি উৎপাদিত তাপ জলকে ফোটায়, বাষ্প উৎপাদন করে। বাষ্পটি টারবাইন চালানোর জন্য সরাসরি ব্যবহৃত হয়, এর পরে এটি একটি কনডেন্সারে ঠান্ডা করে জলে রূপান্তরিত করা হয়। এই জল তখন লুপটি সম্পন্ন করে চুল্লীর কোরটিতে ফিরে আসে। শীতল জলের চাপ প্রায় ৭৫ এটিএম (৭.৬ এমপিএ, ১০০০-১১০০ পিএসআই) বজায় রাখা হয়, যাতে এটি প্রায় ২৮৫ ডিগ্রি সেন্টিগ্রেড (৫৫০ ডিগ্রি ফারেনহাইটে) তাপমাত্রায় মূল অংশ ফুটতে থাকে। তুলনায়, চাপযুক্ত জলের চুল্লিতে (পিডব্লিউআর) কোনও ফুটন্ত জলের অনুমতি নেই, কারণ এটির প্রাথমিক লুপে উচ্চ চাপে থাকে, যার মান প্রায় ১৫৮ এটিএম (১৬ এমপিএ, ২,৩০০ পিএসআই)। চুল্লীর কেন্দ্র বা কোরের ক্ষয়ক্ষতি অনুমান করা হয় ১০-৪ এবং ১০-৭ (অর্থাৎ, বছরে প্রতি ১০,০০০ থেকে ১০,০০০,০০০ টি চুল্লীর মধ্যে একটি কোর বা কেন্দ্রে দুর্ঘটনা ঘটে)।
বিডাব্লুআরসমূহের তালিকা
অপারেশনাল এবং বাতিল হওয়া বিডব্লিউআরগুলির তালিকার জন্য, বিডব্লিউআরসমূহের তালিকা দেখুন।
পরীক্ষামূলক এবং অন্যান্য ধরনের
পরীক্ষামূলক এবং অন্যান্য অ-বাণিজ্যিক বিডব্লিউআরগুলির মধ্যে রয়েছে:
দ্বিতীয় সেলিম
দ্বিতীয় সেলিম (উসমানীয় তুর্কি ভাষায়: سليم ثانى) (২৮শে মে ১৫২৪ – ১২ই/১৫ই ডিসেম্বর ১৫৭৪) ছিলেন উসমানীয় সাম্রাজ্যের সুলতান, যিনি ১৫৬৬ সাল থেকে ১৫৭৪ সালে মৃত্যুর আগ পর্যন্ত উসমানীয় সাম্রাজ্য শাসন করেন। তিনি ১৫২৪ খ্রিষ্টাব্দে ইস্তানবুলে জন্মগ্রহণ করেন। তিনি সুলতান সুলাইমান এবং হাসেকী হুররাম সুলতানের পুত্র ছিলেন।
প্রাথমিক জীবন
১৫২৪ খ্রিষ্টাব্দে সেলিম ইস্তাম্বুলে জন্মগ্রহণ করে। তিনি ছিলেন শাহজাদা মুস্তাফার সৎভাই  এবং শাহজাদা মেহমেদ, মিহরিমাহ সুলতান, শাহজাদা বায়েজিদ এবং শাহজাদা জাহাঙ্গীর এর সহোদর  ভাই।শাহজাদা মেহমেদের মৃত্যুর পর তিনি মানিসার প্রশাসক হন এবং পিতা সুলতান সুলেমানের সঙ্গে সুসম্পর্ক গড়ে তোলেন।তিনি দুবার কোনিয়ার প্রশাসক নিযুক্ত হন।
সিংহাসনে আরোহণ
দ্বিতীয় সেলিম সাধারণত মানুষের কাছে 'স্বর্ণকেশী সেলিম' নামে পরিচিত ছিলেন।
চারিত্রিক বৈশিষ্ট্য
দ্বিতীয় সেলিম দয়ালু ছিলেন। তবে তিনি মদ্যপানে আসক্ত হওয়ায় শাসন কাজে অনাগ্রহী ছিলেন।ফলে প্রধান উজির সোকল্লু মেহমেদ পাশাকে শাসনকাজ পরিচালনার দায়িত্ব দিয়েছিলেন। তিনি ছিলেন একজন কবি এবং সাহিত্য প্রেমিক।তিনি তার শাসনকালে মাহীদেবরান সুলতানকে তার মর্যাদা ফিরিয়ে দেন এবং ভাই শাহজাদা মুস্তাফার সমাধি পুনঃনির্মাণ করেন ।
সামরিক অভিযান
দ্বিতীয় সেলিম এই প্রথম উসমানীয়া খলিফা যে কখনো নিজে যুদ্ধে অংশগ্রহণ করেননি। তবে তার উজিরে আযম সোকল্লু মেহমেদ বহু অভিযান পরিচালনা করেছেন। তার পরিকল্পনা ও উদ্যোগে উসমানী সৈন্যরা বহু সামরিক অভিযানে বের হয়। ক্রীট্স দ্বীপ জয় দ্বিতীয় সেলিমের শাসনকালের উল্লেখযোগ্য ঘটনা।
১৫৭১ খ্রিষ্টাব্দে সেনাপতি লালা মুস্তাফা এবং বেলার বেগ ভেনিসের সেনাপতি ব্রাগাডিনোকে পরাজিত করে সাইপ্রাস জয় করেন।
ইতিপূর্বে তিউনিস উসমানী খিলাফাতের অধীনে ছিল। লেপান্টো যুদ্ধের বিপর্যয়ের পর অষ্ট্রিয়ার নৌ-সেনাপতি ডোন জুয়ান স্পেনের সাহায্য নিয়ে তিউনিস দখল করেন। ১৫৭৪ খ্রিষ্টাব্দে মুসলিম নৌ-সেনাপতি উলুজ আলীর নেতৃত্বে মুসলিমগণ তিউনিস পুনরুদ্ধার করতে সক্ষম হয়।
১৫৭৪ খ্রিষ্টাব্দে উসমানী সৈন্যদের দ্বারা তিউনিস পুনরুদ্ধার হয়।
ব্যক্তিগত জীবন
সেলিমের ২ স্ত্রী ছিল নুরবানু সুলতান ও নৌরিচিহান সুলতান।
১৫৭০সাল-১৫৭৪সাল অটোমান গৃহযুদ্ধে সুলতান দ্বিতীয় সেলিম ও তার ছেলে শাহজাদা কাসিম, শাহজাদা আব্দুল্লাহ ও শাহজাদা জাহাঙ্গীর পরাজিত ও নিহত হোন এবং সুলতান পদে আসীন নেয় শাহজাদা মুস্তাফা পুত্র তৃতীয় মুরাদ। তৃতীয় মুরাদ দ্বিতীয় সেলিমের বাকি ছেলেদের ছেড়ে দেন।
মৃত্যু
১৫৭০সাল-১৫৭৪সাল অটোমান গৃহযুদ্ধ সংঘটিত হয়। যুদ্ধ বাঁধে সুলতান দ্বিতীয় সেলিম ও শাহজাদা মুস্তাফা পুত্র শাহজাদা মুরাদ এর সাথে। উক্ত যুদ্ধে সুলতান দ্বিতীয় সেলিম ও তার ছেলেরা পরাজিত ও নিহত হোন এবং সুলতান পদে আসীন নেয় তৃতীয় মুরাদ। ১৫ই ডিসেম্বর ১৫৭৪ খ্রিষ্টাব্দে তৃতীয় মুরাদ তুর্কির অটোমান সালতানাদের সুলতান হয়।
দারিয়াল গিরিখাত
দারিয়াল গিরিখাত ( დარიალის ხეობა, দারিয়ালিস খেওবা ; Дарьяльское ущелье ; Арвыком , আরভিকোম ; Даьра Аьле , দারা ইলে ; চেচেন: Теркан чӀаж, টেরকান চি'জ ) রাশিয়া এবং জর্জিয়া সীমান্তে নদী গিরিখাত। এটি বর্তমান ভ্লাদিকাভকাজ-এর দক্ষিণে কাজবেক পর্বতের পূর্ব ঘাঁটিতে অবস্থিত। গিরিখাত টিরেক নদী দ্বারা সৃষ্টি হয়েছিল এবং প্রায়  দীর্ঘ। গিরিখাতের খাড়া গ্রানাইট দেয়াল কিছু জায়গায়  লম্বা হতে পারে। থাম্ব|250x250পিক্সেল| লুইগি ভিলারির বই Fire and Sword in the Caucasus (১৯০৬)-এর পাস।|বাম ডান|থাম্ব|250x250পিক্সেল| গিরিখাত বরাবর উত্তর দিকে তাকানো (রাশিয়ান চেকপয়েন্ট থেকে ৮ কিমি দক্ষিণে) উত্তর ওশেতিয়া-আলানিয়া|উত্তর ওসেটিয়া – আলানিয়া
ইতিহাসে
দারিয়াল শব্দটি ফার্সি দার-ই-আলান  (در الان)  থেকে উৎপত্তি লাভ করে যার অর্থ "অ্যালানদের প্রবেশদ্বার"। অ্যালানরা খ্রিস্টীয় প্রথম শতাব্দীতে উপত্যকার উত্তরের জমি দখল করে। এটি প্রাচীন কালে রোমান ও পার্সিয়ানদের দ্বারা সুরক্ষিত ছিল; দুর্গটি আইবেরিয়ান গেটস  বা ককেশীয় গেটস নামে পরিচিত ছিল। পাসটির দরিয়ালানি নামে জর্জিয়ান অনেক সংকলনে উল্লেখ করা হয়; স্ট্রাবো একে পোর্টা ককেসিকা এবং পোর্টা কুমানা বলে;  টলেমি, ফোর্টস সারম্যাটিকা ; এটি কখনও কখনও পোর্টা ককেসিকা এবং পোর্টাই কাস্তাই নামে পরিচিত ছিল ("গেট" বা কাস্পিয়ান সাগরের পাশে দারবান্দের নাম প্রদান করা হয়); এবং তাতাররা একে দারওলি বলে।
জোসেফাস লিখেছেন যে গ্রেট আলেকজান্ডার একটি অজানা পাস বা উপত্যকায় লোহার গেট তৈরি করেছিলেন। যা কিছু ল্যাটিন এবং গ্রিক লেখক দরিয়ালকে চিহ্নিত করেছেন।
২৫২-২৫৩ সালে সাসানীয় সাম্রাজ্য আইবেরিয়া দখল করে নিলে দারিয়াল পাস বা গিরিখাত তাদের হাতে আসে। ৬২৮ সালে টং ইয়াবগু খাগান আইবেরিয়ার সাথে একটি চুক্তি স্বাক্ষর করেন, খাগানতের সমস্ত শহর ও দুর্গের নিয়ন্ত্রণ খাগানাতে হস্তান্তর করেন এবং মুক্ত বাণিজ্য প্রতিষ্ঠা করেন ফলে পশ্চিম তুর্কি খাগানের হাতে দারিয়ালে নিয়ন্ত্রণ চলে আসে। ৬৪৪ সালে দরিয়াল পাসের নিয়ন্ত্রণ আরব রশিদুন খিলাফতে ফিরে যায়। এরপরে, এটি জর্জিয়া কিংডম দ্বারা নিয়ন্ত্রিত হয়। এখানে ইলখানাতে এবং গোল্ডেন হোর্ডের মধ্যে একটি যুদ্ধের পয়েন্ট ছিল, তারপরে পরোক্ষভাবে সাফাভিডস এবং কাজার রাজ্য দ্বারা নিয়ন্ত্রিত ছিল, ১৮০১-১৮৩০ সালে জর্জিয়া রাজ্য দখলের পর এটি রাশিয়ান সাম্রাজ্য দখল করে নেয়। সোভিয়েত ইউনিয়ন ভেঙ্গে ফেলার আগ পর্যন্ত এটি রাশিয়ার নিয়ন্ত্রণাধীন একটি কৌশলগত রাশিয়ান ফোরপোস্ট ছিল।
গুরুত্ব
দারিয়াল পাস ঐতিহাসিকভাবে গুরুত্বপূর্ণ ছিল ককেশাস পর্বতমালার মাত্র দুটি ক্রসিং এর একটি হিসেবে, অন্যটি ছিল ডারবেন্ট পাস। ফলস্বরূপ, দরিয়াল গিরিখাত অন্তত ১৫০ খ্রিস্টপূর্বাব্দ থেকে দুর্গ মজবুত করা হয়েছে। একটি প্রাচীন দুর্গের ধ্বংসাবশেষ এখনও দৃশ্যমান। পাস উত্তর ও দক্ষিণ ককেশাস সংযোগকারী অনেক রাস্তার জন্য একটি হাব পয়েন্ট হিসেবে কাজ করে এবং এর অস্তিত্বের অধিকাংশ জন্য ট্রাফিকের জন্য উন্মুক্ত ছিল।
রাশিয়ান দুর্গ, দারিয়াল, যা জর্জিয়ান মিলিটারি রোডের এই বিভাগটির রক্ষণাবেক্ষণ করেছিল, উত্তর প্রান্তে  উচ্চতায় নির্মিত।
গিরিখাত রাশিয়ান কবিতায় অমর করা হয়েছে, বিশেষ করে দৈত্য মধ্যে লারমন্টভ দ্বারা; এটি ককেশাসের সবচেয়ে রোমান্টিক স্থান হিসেবে পরিচিত হয়ে উঠেছে।
মাদ্রাজ প্রেসিডেন্সি
মাদ্রাজ প্রেসিডেন্সী অথবা ফোর্ট সেন্ট জর্জের প্রেসিডেন্সী অথবা মাদ্রাজ প্রভিন্স ব্রিটিশ ভারতের একটি প্রশাসনিক উপবিভাগ (প্রেসিডেন্সী) ছিলো। প্রেসিডেন্সীটি ভারতের দক্ষিণাঞ্চলের একটি বড় অংশ নিয়ে গঠিত ছিলো, আজকের তামিলনাড়ু এবং অন্ধ্র প্রদেশ পুরোপুরি এই প্রেসিডেন্সীর অধীনে ছিলো; এছাড়াও উড়িষ্যা, কেরালা, কর্ণাটকের কিছু অংশ সহ লক্ষদ্বীপ ও ছিলো এই প্রেসিডেন্সীর অধীনে। মাদ্রাজ শহর (এখন চেন্নাই) ছিলো প্রেসিডেন্সীটির শীতকালীন রাজধানী এবং উটি ছিলো গ্রীষ্মকালীন রাজধানী। সিলন দ্বীপ (বর্তমানে শ্রীলঙ্কা) এই প্রেসিডেন্সীর একটি অংশ ছিলো ১৭৯৩ সাল থেকে ১৭৯৮ পর্যন্ত। এই প্রেসিডেন্সীটির উত্তর-পশ্চিমে ছিলো মহীশুর রাজ্য, দক্ষিণপশ্চিমে ছিলো কোচি রাজ্য এবং উত্তরে ছিলো হায়দ্রাবাদ রাজ্য। এই প্রেসিডেন্সীটির কিছু অংশ আবার মাঝেমধ্যে বোম্বে প্রেসিডেন্সী দ্বারা নিয়ন্ত্রিত হতো।
১৬৩৯ সালে ইংরেজ ইস্ট ইন্ডিয়া কম্পানি মাদ্রাজপাটনাম গ্রামটি কিনে নেয় এবং এক বছর পর ফোর্ট সেন্ট জর্জের এজেন্সী তৈরি করেছিলো, যেটি ছিলো মাদ্রাজ প্রেসিডেন্সির পূর্বসূরী, যদিও ইংরেজদের ১৬০০ শতাব্দীর শুরুর দশকেই মাচিলিপাটনাম এবং আরমাগোনে কারখানা ছিলো। ১৬৫২ সালে এজেন্সী প্রেসিডেন্সিতে রূপ লাভ করে এবং ১৬৫৫ সালে এটি আবার এজেন্সী হয়। ১৬৮৪ সালে পুনরায় প্রেসিডেন্সির মর্যাদা লাভ করে এটি এবং এলিহু ইয়েল প্রেসিডেন্সির প্রেসিডেন্ট হন। ১৭৮৫ সালে পিট'স ইন্ডিয়া এ্যাক্ট অনুযায়ী মাদ্রাজ ইস্ট ইন্ডিয়া কম্পানি দ্বারা প্রতিষ্ঠিত ভারতের তিনটি প্রদেশের একটিতে মর্যাদা পায়। তখন থেকে মাদ্রাজ প্রেসিডেন্সির প্রধান প্রশাসককে প্রেসিডেন্টের পরিবর্তে গভর্নর বলা শুরু হয় এবং কোলকাতাতে অবস্থিত গভর্নর-জেনারেলের অধীনে মাদ্রাজ প্রেসিডেন্সির গভর্নর কাজ করতেন ১৯৪৭ সাল পর্যন্ত। দাপ্তরিক, বিচারিক এবং অন্যান্য আইনি কাজ সহ সকল নির্বাহী ক্ষমতা মাদ্রাজ প্রেসিডেন্সির গভর্নর হাতে ছিলো, গভর্নর একটি কাউন্সিল দ্বারা সহায়তা লাভ করতেন, মাদ্রাজ প্রেসিডেন্সির আলাদা সংবিধান ছিলো যেটা ১৮৬১, ১৯০৯, ১৯১৯ এবং ১৯৩৫ সালে পর্যায়ক্রমে পরিবর্তিত হয়েছিলো। ১৯৩৯ সালে একটি বিশ্বযুদ্ধ (দ্বিতীয় বিশ্বযুদ্ধ) শুরু হয়ে গেলে মাদ্রাজ প্রেসিডেন্সিতে ঘন ঘন নির্বাচনের আয়োজন করা হয়। ১৯০৮ সাল অনুযায়ী এই মাদ্রাজ প্রেসিডেন্সির ২২টা জেলা ছিলো, প্রত্যেক জেলা আবার ডিসট্রিক্ট কালেক্টরের প্রশাসনিক অধীনে থাকতো, জেলার আবার উপবিভাগ ছিলো, ছিলো তালুক এবং ফিরকা, গ্রাম ছিলো মাদ্রাজ প্রেসিডেন্সির সবচেয়ে ছোটো প্রশাসনিক এলাকা।
১৯১৯ সালের মন্টেগু-চেমসফোর্ড সংস্কার অনুযায়ী মাদ্রাজ প্রেসিডেন্সি ভারতের প্রথম প্রেসিডেন্সিতে রূপান্তরিত হয় যেটা দ্বৈত শাসন অবলম্বন করে চলছিলো, মাদ্রাজ প্রেসিডেন্সির গভর্নর ব্রিটিশ প্রধানমন্ত্রীর পরেই অবস্থান করতেন ক্ষমতার দিক দিয়ে। বিংশ শতাব্দীর শুরুর দিকে এই মাদ্রাজ থেকে ভারতের স্বাধীনতার জন্য অনেক আন্দোলন বেরিয়ে আসে। ১৫ই আগস্ট ১৯৪৭ তারিখে এই প্রেসিডেন্সির নাম মাদ্রাজ প্রদেশ (ইংরেজিতে প্রভিন্স) হয়ে যায় যেটা আগে ছিলো অপ্রাতিষ্ঠানিকভাবে, ১৯৫০ সালের ২৬শে জানুয়ারী স্বাধীন ভারতের সংবিধান প্রণীত হলে মাদ্রাজ প্রভিন্সের ইংরেজি নাম মাদ্রাজ স্টেট হয়েছিলো।
ইংরেজদের আগমনের আগে
প্রস্তর যুগ থেকেই ভারতের এই অংশে মানুষের ভালো অবস্থান ছিলো। তামিল পান্ড্য রাজবংশ খ্রিষ্টপূর্ব ২৩০ সাল থেকে ১০২ সাল পর্যন্ত এই এই অঞ্চলের শাসক ছিলো। তামিল পান্ড্য এবং চোল সাম্রাজ্যের পতন ঘটলে কলাভ্রা নামের একটি জাতি এই অঞ্চলে আধিপত্য গড়ে তোলে। এরপর এই অঞ্চল পল্লব রাজবংশের অধীনে পড়ে এবং এই পল্লবীয়রা এই অঞ্চলের সভ্যতা অনেক উন্নত করতে সাহায্য করেছিলো, তেলুগুভাষী রাজারা তামিলদেরকে তেলুগু ভাষায় দীক্ষিত করতে শুরু করে। ১৩১১ সালে মালিক গফুর নামের এক ব্যক্তি যিনি ছিলেন আলাউদ্দিন খিলজির সেনাপতি এই অঞ্চলের মাদুরাই এলাকা নিজের দখলে আনেন, এই সময় সংস্কৃতি এবং সভ্যতা নষ্ট হতে শুরু হতে করে। ১৩৩৬ সালে বিজয়নগর সাম্রাজ্য তামিল এবং তেলুগু ভূখণ্ড নিজেদের অধীনে নিয়ে নেয়। এই সাম্রাজ্যের পতনের পর অনেক মুসলিম শাসক এবং ইউরোপীয় ব্যবসায়ীদের কবলে পড়ে এই অঞ্চল।
তিল
তিল (Sesamum indicum) সেসিমাম গণ অর্ন্তভূক্ত একটি সপুষ্পক উদ্ভিদ। এর অনেকগুলো স্বজাতি আফ্রিকায় এবং কয়েকটি ভারতের বিভন্ন স্থানে পাওয়া যায়। এটি ব্যাপকভাবে বিশ্বের ক্রান্তীয় অঞ্চলে দেশীভূত এবং ভোজ্য বীজের জন্য চাষ করা হয়ে থাকে।
বর্ণনা
thumb|তিল বীজাংকুর thumb|তিল ফুল thumb|তিল, [[Panchkhal|পঞ্চখাল উপত্যকা, নেপাল]] thumb|right|অপূর্ণাঙ্গ ক্যাপসুল
এর ফুল হলুদ, নলাকার, একটি চার খাঁজকাটা মুখের সাথে লম্বা হয়ে থাকে। তিলের ফুল এছাড়াও সাদা, নীল বা বেগুনি রঙের হতে পারে।
চাষ
তিলের বীজ বর্ষার শেষে জমিতে ছিটানো হয়।
thumb|350px|left|২০০৫ সালে তিল উৎপাদন
উৎপাদন এবং বাণিজ্য
২০১০ সালে বিশ্বব্যাপী তিল বীজের মোট ফসল হয় ৩.৮৪ মিলিয়ন মেট্রিক টন। ২০১০ সালে সর্বাধিক উৎপাদক ছিল বার্মা (মায়ানমার), এবং শীর্ষ তিন উৎপাদকের মধ্যে ছিল, বার্মা, ভারত এবং চীন, যা বিশ্বব্যাপী মোট উত্পাদনের ৫০ শতাংশ।
২০১০ সালে ৭.৮ মিলিয়নের অধিক হেক্টর জমিতে তিল ফলানো হয়।
২০১০ সালে বিশ্বব্যাপী তিল বীজের গড় ফলন ছিল প্রতি হেক্টরে ০.৪৯ মেট্রিক টন। এই ছকে ২০১০ সালের শীর্ষ দশ উৎপাদনকারী দেশের উৎপাদন (মিলিয়ন মেট্রিক টন) এবং ফলন (হেক্টর প্রতি মেট্রিক টন) উপস্থাপিত হয়েছে।
২০১০ সালে বিশ্বে তিল বীজ খামারের সবচেয়ে উৎপাদনশীল দেশ হেক্টর প্রতি ৫.৫ টন ফলন গড়ে ছিল ইউরোপীয় ইউনিয়ন; ইতালি সর্বাধিক হেক্টর প্রতি ৭.২ টন জাতীয় গড় ফলন উৎপাদন করে।
পুষ্টি ও স্বাস্থ্য চিকিৎসা
left|upright|thumb|তিল বীজ তেলের সমৃদ্ধ উৎস। thumb|left|upright|তিল মানুষের পুষ্টির একটি সাধারণ উৎস। প্রতিদিন ৮০ গ্রাম তিল বেটে সকালে খেয়ে ৫ মিনিট পরে এক গ্লাস জল খেলে শরীরে পুষ্ঠির অভাব দূর হয় ও দাঁত শক্ত হয়।
মুহাম্মদ ইবনে তাহির
আবু আবদুল্লাহ মুহাম্মদ ইবনে তাহির ইবনে আবদুল্লাহ (أبو عبد الله محمد بن طاهر بن عبد الله, মৃত্যু আনুমানিক ৯১০) ছিলেন খোরাসানের শেষ তাহিরি গভর্নর। তিনি ৮৬২ থেকে ৮৭৩ সাল পর্যন্ত শাসন করেছেন।
খোরাসানের গভর্নর
পিতার উত্তরসুরি হওয়ার দুই বছর পর হাসান ইবনে জায়েদ ইবনে মুহাম্মদের নেতৃত্বে সংঘটিত জায়েদি বিদ্রোহের ফলে তাবারিস্তান হস্তচ্যুত হয়। তাহিরিরা এই প্রদেশ পুনরুদ্ধার করতে ব্যর্থ হয়। ৮৬৭ সালে সিস্তানের সাফারি আমির ইয়াকুব ইবনুল লাইস আল-সাফার হেরাত দখন করে এর তাহিরি গভর্নরকে বন্দী করেন। ইয়াকুবকে প্রতিহত করার জন্য সামানি ইবরাহিম ইবনে লাইসের নেতৃত্ব সেনাদল পাঠানো হয় কিন্তু তারা পরাজিত হয়। এরপর মুহাম্মদ ইবনে তাহির সমঝোতা করতে বাধ্য হন।
তার শাসনের দুর্বলতার ফলে খোরাসানে তাহিরি শাসনের অবসান হয়। ৮৭৩ সালে ইয়াকুব রাজধানী নিশাপুরের দিকে অগ্রসর হন। মুহাম্মদ বন্দী হন এবং তিন বছর বন্দী জীবনযাপন করেন।৮৭৬ সালে দাইর আল-আকুলের যুদ্ধে সাফারিরা পরাজিত হওয়ার পর তিনি মুক্তি পান। মুক্তির পর খলিফা তাকে পুনরায় খোরাসানের গভর্নর হিসেবে নিয়োগ দেন কিন্তু তিনি এরপর আর খোরাসানে নিজ কর্তৃত্ব স্থাপন করেননি। খোরাসানের কয়েকজন সাফারি বিরোধী ব্যক্তি যেমন আহমাদ আল-খুজিস্তানি ও রাফি ইবনে হারসামা তাদের নিয়ন্ত্রিত অঞ্চলে খুতবায় মুহাম্মদের নাম ঘোষণা করেছিলেন। কিন্তু মুহাম্মদ ক্ষমতার চর্চা থেকে দূরত্ব বজায় রেখেছিলেন।
পরবর্তী জীবন
মুক্তির পর তিনি বাগদাদে বসবাস শুরু করেন। মুহাম্মদ ইবনে আবদুল্লাহ ইবনে তাহির মারা যাওয়ার পর তার ভাই উবাইদুল্লাহ ইবনে আবদুল্লাহ ইবনে তাহির তার পদ লাভ করেন। মুহাম্মদ ইবনে তাহির এসময় উবাইদুল্লাহ ইবনে আবদুল্লাহর পদ গ্রহণে ইচ্ছুক ছিলেন। তাদের এই প্রতিদ্বন্দ্বিতা পরবর্তী কয়েক বছর ধরে চলেছে। ৮৭৯ সালে সাফারি ইয়াকুব মারা যান এবং তার ভাই আমর বিন লাইস তার উত্তরসুরি হন। খোরাসানের গভর্নর হিসেবে আমর পূর্বের তাহিরিদের মত ক্ষমতা প্রয়োগ করতে থাকেন।
৮৮৫ সালে তিনি উবাইদুল্লাহর বদলে বাগদাদের গভর্নর হন এবং পূর্বের মত খোরাসানের গভর্নর উপাধি লাভ করেন। তবে পূর্বের মত তিনি খোরাসানে নিজ শাসন প্রতিষ্ঠা করেননি। ৯১০ সালের দিকে তিনি মারা যান।
রবীন্দ্রনাথ মুর্মু
রবীন্দ্রনাথ মুর্মু হলেন ভারতের ঝাড়খণ্ডের একজন সাঁওতালি লেখক। তিনি ২০১২ সালে সাঁওতালি অনুবাদের জন্য সাহিত্য অকাদেমি পুরস্কার লাভ করেন।
জীবনী
রবীন্দ্রনাথ মুর্মু তালা টুডুর ভাই। তিনি টাটা স্টিলে কাজ করতেন। রবীন্দ্রনাথ মুর্মু মহাশ্বেতা দেবীর উপন্যাস ইটের উপর ইট সাঁওতালি ভাষায় ইটা চেতান ইটা শিরোনামে অনুবাদ করেন। বইটির জন্য তিনি ২০১২ সালে সাঁওতালি অনুবাদের জন্য সাহিত্য অকাদেমি পুরস্কার লাভ করেন। এছাড়া, তিনি আচার্য চতুর সিং রচিত হিন্দি গ্রন্থ সাচ্চাই কি কারামত ও শরৎচন্দ্র চট্টোপাধ্যায় রচিত উপন্যাস বড়দিদি সাঁওতালি ভাষায় অনুবাদ করেছেন।
বাংলাদেশ সমবায় একাডেমি
বাংলাদেশ সমবায় একাডেমি সমবায় অধিদপ্তরের অধীনস্থ একটি সরকারি প্রতিষ্ঠান। এটি জাতীয় পর্যায়ের একমাত্র প্রশিক্ষণ প্রতিষ্ঠান। সাধারণত পেশাগত, মৌলিক ও নিরীক্ষা ম্যানুয়েলের  মাধ্যমে প্রতিষ্ঠানটি প্রশিক্ষণ প্রদান করে থাকে।
ইতিহাস
১৯০৪ সালে কো-অপারেটিভ ক্রেডিট সোসাইটিজ অ্যাক্ট প্রণয়নের মাধ্যমে সমবায় আন্দোলনের সূচনা ঘটে। ক্রমশ এর প্রসার বাড়তে থাকায় ১৯৩৬ সালে কলকাতার দমদমে বঙ্গীয় সমবায় প্রশিক্ষণ ইনস্টিটিউট নামে একটি প্রতিষ্ঠান গঠিত হয়। দ্বিতীয় বিশ্বযুদ্ধ চলাকালীন প্রতিষ্ঠানটিকে নওগাঁয় স্থানান্তর করা হয়। দেশভাগের পর ১৯৪৯ সালে এটিকে পুনরায় ঢাকার পূবাইলে নিয়ে আসা হয়। পরবর্তীতে আখতার হামিদ খান কুমিল্লায় বাংলাদেশ পল্লী উন্নয়ন একাডেমী প্রতিষ্ঠা করলে একে আবার কুমিল্লায় স্থানান্তর করা হয় এবং নাম পালটে পূর্ব পাকিস্তান সমবায় একাডেমি রাখা হয়। বাংলাদেশ স্বাধীনের পর ১৯৯৮ সালে এর নাম পরিবর্তন করে বাংলাদেশ সমবায় একাডেমি রাখা হয়।
অধীনস্হ প্রতিষ্ঠান
বাংলাদেশ সমবায় একাডেমির অধীনে ১০টি আঞ্চলিক সমবায় ইনস্টিটিউট কাজ করছে।
মারিসা মিলার
মারিসা লি মিলার (Marisa Lee Miller) (জন্ম: ৬ আগস্ট, ১৯৭৮) একজন মার্কিন মডেল। স্পোর্টস ইলাস্ট্রেটেড সুইমস্যুট ইস্যু, এবং ল্যানজারি নির্মাতা ভিক্টোরিয়া’স সিক্রেটের হয়ে মডেলিং করার জন্যই তিনি মূলত পরিচিত। ফ্যাশন ম্যাগাজিন ভোগ-এর জন্য আলোকচিত্রী মারিও টেসটিনোর সাথে একটি ফটোশুটের পর, ২০০২ সাল থেকে তিনি দুই ধরনের শিল্পেই কাজ করা শুরু করেন। ২০০৭ সালে তিনি ভিক্টোরিয়া’স সিক্রেট অ্যাঞ্জেল হিসেবে আবির্ভূত হন। এছাড়া তিনি স্পোর্টস ইলাস্ট্রেটেড সুইমস্যুট ইস্যুর প্রচ্ছদে তিনি এখন পর্যন্ত রেকর্ড সংখ্যকবার স্থান পেয়েছেন। তাঁর এই কাজের কারণে তাঁকে ‘প্রখ্যাত অ্যামেরিকান সুপারমডেলের ফিরে আসা’ হিসেবে অভিহিত করা হয়।
প্রাথমিক জীবন
মারিসা মিলারের জন্ম যুক্তরাষ্ট্রের সান ফ্রান্সিসকোর সান্টা ক্রুজ শহরে। তিনি পড়াশোনা করেছেন সেখানকারই অ্যাপ্টস হাই স্কুল ও মন্টি ভিসতা ক্রিশ্চিয়ান হাই স্কুলে। তিনি ছোটবেলা থেকেই ছেলেপূর্ণ পরিবেশে বেড়ে উঠেছেন। তার বন্ধুদের বেশিরভাইগই ছিলো ছেলে, এবং মেয়েলিপনার ব্যাপারে তার সচেতনতা ছিলো খুবই কম। তিনি ছোট বেলা থেকে ছিলেন লাজুক। এমন কী সৈকতে যাওয়ার ক্ষেত্রে প্রায় সময়ই তিনি বড় টি-শার্ট গায়ে দিয়ে তার সম্পূর্ণ শরীর ঢাকা অবস্থায় যেতেন।
সান ফ্রান্সিসকোর একটি কাফে দিয়ে যাওয়ার সময় দুজন ইতালীয় মডেলিং এজেন্ট মিলারকে দেখতে পান, এবং তাদের মাধ্যমেই মিলারের মডেলিং-এ আসা। সে সময় মিলারের বয়স ছিলো ১৬। এরপর মা ক্রিস্টা বের্তেত্তার সাথে কথা বলার পর মিলার কয়েক মাস পর তার মা সহকারে ইতালিতে পাড়ি জমান। এরপর লাজুক ও রক্ষণশীল ব্যক্তিত্বকে পেরিয়ে মারিসার মডেলিং জগতে আত্মপ্রকাশ ঘটে। ১৯৯৭ সালে পারফেক্ট ১০ ম্যাগাজিনের প্রথম বার্ষিক মডেল অনুসন্ধানে স্থান পাওয়ার মাধ্যমে মিলারের প্রতি সবার মনোযোগ আকর্ষিত হয়। যদিও পারফেক্ট ১০-এ তার অবস্থান ছিলো তৃতীয়, এবং তার ওপরে অবস্থান করছিলেন অ্যাশলি ড্যাগেনফোর্ড ও মনিকা হ্যানসেন। পরবর্তীতে তিনি পরপর ১৯৯৮-এর শীতকালীন ও ১৯৯৯-এর আগস্ট/সেপ্টেম্বরের সংখ্যাতেও স্থান পান। সেইসাথে ২০০৪ সালের একটি পুনঃপ্রকাশের প্রচ্ছদে।
ব্যক্তিগত জীবন
২০০০ সালে তিনি ক্যালিফোর্নিয়ার লস অ্যাঞ্জেলসের সার্ফিং প্রতিযোগিতার প্রচারক, ও লাইফগার্ড জিম মিলারকে বিয়ে করেন। ২০০২ সালের তারা আলাদা হয়ে যান, এবং কিছুদিন পরে তাদের বিবাহবিচ্ছেদ ঘটে। এরপর ২০০৬ সালের ১৫ এপ্রিল তিনি বিয়ে করেন সঙ্গীত প্রযোজক গ্রিফিন গেসকে। ছোটবেলা থেকে তিনি সাফিং খেলা পছন্দ করতেন। ২০০৪ সালে তিনি কেলি স্লেটারের সার্ফ ইনভাইটেশনালে সেলিব্রেটি বিভাগে অংশ নিয়ে দ্বিতীয় স্থান অধিকার করেন। সার্ফিং খেলাটি সম্পর্কে তখন তিনি বলেন, “আমি আমার সবচেয়ে ভালেটি অনুভব করি—শারীরিক, মানসিক, আত্মিক—সকল অবস্থায়, যখন আমি প্রতিদিন সার্ফিং করি।” এছাড়া চতুর্থ বার্ষিক সেলিব্রেটি বিচ বাউলেও তিনি সবচেয়ে মূল্যবান খেলোয়ড়ের সম্মান অর্জন করেছেন। হাইস্কুলে থাকাকালীন তিনি ভালো ভলিবল খেলতেন, এবং তিনি বক্সিংয়ের প্রশিক্ষণও নিয়েছিলেন। হার্লে ডেভিডন মোটর সাইকেল কেনার পর তিনি মোটর সাইকেল চালনার লাইসেন্সও লাভ করেন। তিনি বর্তমানে হার্লে ডেভিডসন স্পোর্টসস্টার মোটর সাইকেল চালান। তিনি বলেছেন যে, এক কালে তিনি একজন স্পোর্টসকাস্টার হতে চেয়েছিলেন। মিলার মূলত একটি সেবিকা পরিবার থেকে এসেছেন। তার মা শিশুদের নার্স হবার জন্য কলেজের পড়া দেরিতে শুরু করেন। তার বোনরাও পেশায় সেবিকা। এবং মারিসা আগে একবার বলেছিলেন যে, মডেলিং ছেড়ে দিলে তিনি সেবাকর্মকে পেশা হিসেবে গ্রহণ করবেন।
২০০৯ সাল পর্যন্ত মিলার অ্যামেরিকান ক্যান্সার সোসাইটির একজন অ্যাম্বাসেডর। মিলারের অনলাইন স্টোরে কেনাকাটার অর্থ তিনি এখানে অনুদান হিসেবে প্রদান করেন। এছাড়াও ইয়াং সারভাইভাল কোয়ালিশন নামক চল্লিশোর্ধ নারীদের স্তন ক্যান্সার সম্পর্কে সচতনতা করার জন্য একটি কর্মসূচির সাথেও তিনি যুক্ত।
উড্ডয়নকাল
উড্ডয়ন কাল হলো একটি সময়ের পরিমাপ যা কোন বস্তু, কণা, তরঙ্গ (যেমন শব্দ তরঙ্গ তড়িৎ চৌম্বকীয় তরঙ্গ ইত্যাদি) কর্তৃক গৃহীত হয়ে থাকে যাতে করে সেটি কোন মাধ্যমে যাতায়াত করতে পারে। এই ধারনাটি ব্যবহার করা যেতে পারে, যখন কোন স্ট্যান্ডার্ড সময় নির্ধারণ করতে হয় (যেমন এটমিক ফাউন্টেইন ইত্যাদি), গতি অথবা গতিপথের দৈর্ঘ্য মাপার একটি পন্থা হিসেবে, কিংবা কনা বা মাধ্যমে বিভিন্ন দশা (যেমন গঠন  কম্পাঙ্ক ইত্যাদি) জানার একটি পন্থা হিসেবে। ভ্রমণ কিতাব বস্তুটি শনাক্ত করা যেতে পারে প্রত্যক্ষভাবে (উদাহরণস্বরূপ আয়ন ডিটেক্টর এর মাধ্যমে কোন ম্যাস স্পেকট্রামের ভিতর) অথবা পরোক্ষভাবে (উদাহরণস্বরূপ লেজার ড্রপার ভেলসিমেট্রির ভিতর আলোক রশ্মি প্রয়োগ করার মাধ্যমে)।
ভূমিকা
ইলেকট্রনিকের জগতে, এটি ব্যবহার করে এমন প্রথমদিককার যন্ত্র গুলোর মধ্যে একটি হলো আল্ট্রাসনিক দূরত্ব পরিমাপের যন্ত্র, যা একটি অতিস্বনক(ultrasonic) পালস নির্গত করে এবং তরঙ্গ এমিটারে প্রতিফলিত হয়ে ফিরে আসার সময় কালের ভিত্তিতে কোন কঠিন বস্তু পর্যন্ত দূরত্ব মাপতে সক্ষম। উড্ডয়নকাল পদ্ধতিটি বৈদ্যুতিক গতিশীলতা অনুমান করতেও ব্যবহার করা হয়। মূলত এটি কম পরিবাহিতা পাতলা ফিল্ম পরিমাপের জন্য তৈরি করা হয়েছিল, পরবর্তীতে এটি সাধারণ অর্ধপরিবাহীদের জন্য সামঞ্জস্য করা হয়। এই পরীক্ষামূলক কৌশলটি ধাতু-ডাইলেট্রিক ধাতব কাঠামোর জন্য ব্যবহৃত হয় পাশাপাশি জৈব ক্ষেত্র-প্রভাব ট্রানজিস্টর। অতিরিক্ত চার্জ লেজার বা ভোল্টেজ পালস প্রয়োগ করে উৎপন্ন করা হয়।
চৌম্বকীয় অনুনাদ এঞ্জিওগ্রাফির জন্য (এমআরএ), টোএফ একটি প্রধান মূলগত পদ্ধতি। এই পদ্ধতিতে, চিত্রযুক্ত অঞ্চলে প্রবেশ করা রক্ত ​​এখনও সংযুক্ত হয় না, সংক্ষিপ্ত প্রতিধ্বনি সময় অথবা সংক্ষিপ্ত তরঙ্গ প্রতিদান ব্যবহার করার সময় এটিকে অনেক উচ্চমানের সংকেত প্রদান করা হয়। এটি অ্যানিউরিজম, স্টেনোসিস বা বিচ্ছিন্নকরণের ক্ষেত্রে শনাক্তকরণে ব্যবহার করা যেতে পারে।
উড্ডয়নকালে ভর বর্ণালীতে, আয়নগুলি বৈদ্যুতিক ক্ষেত্রের মাধ্যমে ভর ও চার্জের অনুপাতের উপর নির্ভর করে আয়নটির অপরিবর্তিত গতিবেগ ও গতিশক্তিতে ত্বরান্বিত হয়। এভাবেই উড্ডয়নকাল নীতিটি ব্যবহৃত হয় গতি পরিমাপের জন্য যেখান থেকে ভর ও চার্জ অনুপাত নির্ণয় করা যায়। ইলেকট্রনের উড্ডয়নকাল নীতিটি ব্যবহৃত হয় ইলেকট্রনের গতিশক্তি পরিমাপের জন্য।
নিকট-ইনফ্রারেড বর্ণালিবীক্ষণ যন্ত্রে, উড্ডয়নকাল পদ্ধতিটি মাধ্যমনির্ভর অপটিকাল পথের দৈর্ঘ্যকে অপটিকাল তরঙ্গ দৈর্ঘ্যের একটি পরিসীমা ধরে পরিমাপ করতে ব্যবহার করা হয়, যেখান থেকে মাধ্যমের সংমিশ্রণ এবং বৈশিষ্ট্য বিশ্লেষণ করা যেতে পারে।
অতিস্বনক (ultrasonic) প্রবাহের মিটার পরিমাপের ক্ষেত্রে, উড্ডয়নকাল নীতিটি মোট প্রবাহের গতিবেগ নির্ণয় করার জন্য, কোনো মাধ্যমে প্রবাহিত প্রবাহের ঊর্ধ্বমুখী এবং নিম্নমুখী তরঙ্গ বিস্তারের গতি পরিমাপ করতে ব্যবহৃত হয়।এই পরিমাপটি প্রবাহের সাথে একটি প্রান্তিক দিক দিয়ে তৈরি করা হয়।
নাজিরপুর
অবস্থান
নাজিরপুরেের অবস্থিত ।
অঞ্চল ওভারভিউ
নদিয়া জেলা বেশিরভাগই হুগলী নদীর পূর্বদিকে পলল সমভূমি, যা স্থানীয়ভাবে ভাগীরথী নামে পরিচিত। জলাঙ্গী, চূর্ণী এবং ইছামতীর মতো বিতরণকারীরা পলল সমভূমিগুলি কেটে ফেলেছে। এই নদীগুলি রঞ্জিত হয়ে যাওয়ায়, বন্যা একটি পুনরাবৃত্তি বৈশিষ্ট্য। তেহট্ট মহকুমা, পাশাপাশি মানচিত্রে উপস্থাপিত, টোগোগ্রাফিকভাবে নদীয়া সমতল উত্তরের অংশ of জলঙ্গি নদী উত্তর-পশ্চিমাঞ্চলে জেলা / মহকুমা সীমানা গঠন করে এবং পরে মহকুমার মধ্য দিয়ে প্রবাহিত হয়। অন্যান্য গুরুত্বপূর্ণ নদী হলেন মাঠভাঙ্গা এবং ভৈরব। পূর্ব অংশটি বাংলাদেশের সাথে সীমানা গঠন করে। মহকুমা অতিমাত্রায় গ্রামীণ। জনসংখ্যার ৯৭.১৫% গ্রামাঞ্চলে এবং ২.৮৫% শহরে বসবাস করে।
নঈম চৌধুরী
ডঃ নঈম চৌধুরী (ইংরেজি: Dr. Naiyyum Choudhury) (জন্ম: সেপ্টেম্বর ২৭, ১৯৪৬ - মৃত্যু: ৭ সেপ্টেম্বর ২০১৯) বাংলাদেশের একজন প্রখ্যাত জীবপ্রযুক্তিবিদ ছিলেন। তিনি বাংলাদেশ জাতীয় জীবপ্রযুক্তি পলিসি উন্নয়নে অগ্রগামী ভূমিকা রেখেছিলেন। তিনি বাংলাদেশ পরমাণু শক্তি কমিশন এর সাবেক চেয়ারম্যান। তিনি আন্তর্জাতিক পরমাণু শক্তি প্রতিষ্ঠান (IAEA) এর আঞ্চলিক সহায়তা (RCA) এর চেয়ার পার্সন ছিলেন। তিনি বাংলাদেশ বিজ্ঞান একাডেমি এর একজন ফেলো, এবং বর্তমানে এর সেক্রেটারী পদে নিয়োজিত আছেন। তিনি আন্তঃ একাডেমিয় প্যানেল (IAP) এর কন্ট্যাক্ট পার্সন
শিক্ষাগত যোগ্যতা
বাংলাদেশের চৌমুহনী সরকারি এস.এ. কলেজ থেকে এইচ.এস.সি পরীক্ষায় পাশ করার পর ঢাকা বিশ্ববিদ্যালয় থেকে স্নাতক উত্তীর্ণ হন নঈম চৌধুরী। ১৯৬৭ সালে তিনি ওই শিক্ষায়তন থেকেই জৈবরসায়ন বিভাগে স্নাতকোত্তরের পরীক্ষা দেন এবং প্রথম শ্রেণিতে তৃতীয় স্থান লাভ করেন। এরপর তিনি উচ্চশিক্ষার জন্য বিদেশে চলে যান। ম্যাকগিল বিশ্ববিদ্যালয়ের অধীনে পি.এইচ.ডি করার জন্য তিনি ‘কমনওয়েলথ স্কলারশিপ’ পেয়েছিলেন। পরবর্তীকালে ১৯৮২ সালে নিউ সাউথ ওয়েলস বিশ্ববিদ্যালয় থেকে তিনি জৈবপ্রযুক্তিবিদ্যায় ডক্টরেট লাভ করেন। ১৯৮৮ সালে তিনি ইউরোপীয়ান ইকোনমিক্যাল কমিউনিটি ফেলোশিপ লাভ করেন এবং পশ্চিম জার্মানির কার্লস্রুহে বিশ্ববিদ্যালয় (University of Karlsruhe) থেকে পোস্ট ডক্টরেটের জন্য গবেষণা শুরু করেন।
মৃত্যু
তিনি ২০১৯ সালের ৭ সেপ্টেম্বর ৭৩ বছর বয়সে মৃত্যুবরণ করেন।
২০০২ এশিয়ান গেমসে কাবাডি
২০০২ এশিয়ান গেমসে কাবাডি প্রতিযোগিতায় ছয়টি দল অংশগ্রহণ করে। দক্ষিণ কোরিয়ার বুসান শহরে অনুষ্ঠিত এই প্রতিযোগিতায় ভারত স্বর্ণপদক লাভ করে।
মোহাম্মদ হাফিজ (বীর প্রতীক)
মোহাম্মদ হাফিজ (জন্ম: ২৩ ফেব্রুয়ারি, ১৯৩১ - মৃত্যু: ১৭ ফেব্রুয়ারি, ২০০৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
মোহাম্মদ হাফিজের জন্ম ব্রাহ্মণবাড়িয়া জেলার নবীনগর উপজেলার রতনপুর গ্রামে। তার বাবার নাম মুন্সি রহমতউল্লাহ এবং মায়ের নাম আসাদুন্নেছা বেগম। তার স্ত্রীর নাম আম্বিয়া খাতুন। তার এক ও ছেলে চার মেয়ে।
কর্মজীবন
পাকিস্তান সেনাবাহিনীর তৃতীয় ইস্ট বেঙ্গল রেজিমেন্টে চাকরি করতেন মোহাম্মদ হাফিজ । ১৯৭১ সালে রেজিমেন্টের অবস্থান ছিল সৈয়দপুর সেনানিবাসে। তিনি তখন আলফা কোম্পানিতে কর্মরত ছিলেন। মার্চ মাসে তারা ছিলেন দিনাজপুরের পার্বতীপুরে। মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধ শেষে যুদ্ধ করেন জেড ফোর্সের অধীনে।
বাংলাদেশ রেলওয়ে ক্লাস ৬৫০০
বাংলাদেশ রেলওয়ে ক্লাস ৬৫০০ বাংলাদেশ রেলওয়ে কর্তৃক পরিচালিত বাংলাদেশের ব্রড-গেজ (১৬৭৬ মিমি) ডিজেল-বৈদ্যুতিক লোকোমোটিভের একটি শ্রেণী। এ শ্রেণীর লোকোমোটিভ ভারতের ডিজেল লোকোমোটিভ প্রস্তুতকারক ডিজেল লোকোমোটিভ ওয়ার্কস (সংক্ষেপে ডিএলডব্লিউ) উৎপাদন করে। ২০২৩ সাল অব্দি এ শ্রেণীর মোট ৫৬টি লোকোমোটিভ রয়েছে।
বিইডি-৩০
প্রথম ১০টি লোকোমোটিভ ২০১২ সালে বাংলাদেশে আসে, এবং পরের ১৬টি ২০১৩–২০১৪ সালে আসে। ২০১৭ সাল অব্দি এই ২৬টি লোকোমোটিভ বাংলাদেশ রেলওয়ে পশ্চিমাঞ্চল নিয়ন্ত্রণ করে। এদের শ্রেণী-নাম বিইডি-৩০। এদের ক্ষমতা ৩১০০ অশ্বশক্তি।
বিইডি-৩৩
২০২০ সালের ২৭শে জুলাই ডব্লিউডিএম-৩ডি মডেলের ১০টি লোকোমোটিভ রেল বহরে যুক্ত হয় এবং পরবর্তীতে আরো ২০ টি যুক্ত হয় । এদের ক্ষমতা ৩৩০০ অশ্বশক্তি এবং এদের অর্থনৈতিক আয়ুষ্কাল ২৮ বছর বা তারও বেশি। এদের শ্রেণী-নাম বিইডি-৩৩। এরা ১২০ কিমি/ঘণ্টা গতিতে চলার উপযোগী। এদেরকে যাত্রীবাহী ও মালবাহী উভয় ধরনের ট্রেনে ব্যবহার করার উপযোগী করে তৈরি করা হয়েছে। এদের সাথে মাইক্রোপ্রসেসর-নির্ভর নিয়ন্ত্রণ ব্যবস্থা রয়েছে। বাংলাদেশ রেলওয়ের সর্বোচ্চ উচ্চতা সীমাবদ্ধতার সাথে মিল রেখে এই লোকোগুলোর উচ্চতা রুপান্তর করা হয়েছে।
গঙ্গ জেলা
গঙ্গ জেলা (ဂန့်ဂေါ ခရိုင်, ) হল কেন্দ্রীয় মিয়ানমারের মগওয়ে বিভাগের একটি জেলা। পাকক্কু হল এই গঙ্গ জেলা ও পাকক্কু জেলার সদর। ১৯২৬ সালে, এটি ব্রিটিশ বার্মার পাকক্কু পার্বত্য অঞ্চল জেলাগুলির একটি অংশ হিসেবে যুক্ত হয় ও ৪ জানুয়ারী ১৯৪৮ অবধি তাতে যুক্ত ছিল। ২০০৩ পাকক্কু জেলা দুইভাগ করা হয়ে গঙ্গ জেলা গঠিত হয়। এরপূর্ব পর্যন্ত এটি পাকক্কু জেলার অংশে যুক্ত ছিল।
শহরাঞ্চল
জেলাতে নিম্নলিখিত শহরাঞ্চল রয়েছে:
আর্চিবাল্ড ভি. হিল
আর্চিবাল্ড ভিভিয়ান হিল (জন্ম: ২৬ সেপ্টেম্বর, ১৮৮৬ - মৃত্যু: ৩ জুন, ১৯৭৭) একজন ইংরেজ শারীরতত্ত্ববিদ। তিনি ১৯২২ সালে চিকিৎসাবিজ্ঞানে নোবেল পুরস্কার লাভ করেন।
জীবনী
থাম্ব|আর্চিবাল্ড ভি. হি্লের বাসভবন, লন্ডন N6 4NY, ইংল্যান্ড হিল কেমব্রিজের ট্রিনিটি কলেজের গণিত ট্রাইপসে তৃতীয় র‍্যাংলার হন। তিনি ১৯২০ সালে ভিক্তোরিয়া ইউনিভার্সিটি অব ম্যানচেস্টারে শারীরতত্ত্বের চেয়ারম্যান নিযুক্ত হন। ১৯২৩ সালে তিনি ইউনিভার্সিটি কলেজ লন্ডনে শারীরতত্ত্বের অধ্যাপক নিযুক্ত হন।
দ্য নিউ ক্যামব্রিজ হিস্টোরি অফ ইসলাম
থাম্ব|দ্য নিউ ক্যামব্রিজ হিস্টোরি অফ ইসলামের প্রথম খন্ড দ্য নিউ ক্যামব্রিজ হিস্টোরি অফ ইসলাম ২০১০ সালে কেমব্রিজ ইউনিভার্সিটি প্রেস দ্বারা প্রকাশিত ছয় খণ্ডের একটি ইসলামের ইতিহাসের বই। বইটির সাধারণ সম্পাদক হলেন মাইকেল কুক।
ইতিহাসটি ১৯৭০ সালে প্রকাশিত ইসলামের পূর্ববর্তী ইতিহাস থেকে বিস্তৃত হওয়ার পাশাপাশি দুটি খণ্ডে ছিল, নতুন ইতিহাস সহ এটি আরও থিম্যাটিক বিভাগগুলি প্রবর্তন করেছে এবং সুফিবাদের একটি বিশদ পরীক্ষা দিয়ে উদাহরণস্বরূপ আরও বিস্তৃত ইতিহাস বর্ণনা করেছে। এটি মুসলিমদের দ্বারা বিশ্বাসযোগ্য ইসলামের ইতিহাসের বিবরণটিকেও সতর্কতার সাথে প্রশ্নবিদ্ধ করে যা এটি প্রাথমিক যুগের জন্য নির্ভরযোগ্য পাঠ্য প্রমাণের অভাবের সন্ধান করে।
অম্ব্রোয়াস ওয়োঙ্গো
অম্ব্রোয়াস ওয়োঙ্গো বিতোলো (Ambroise Oyongo; জন্ম: ২২ জুন ১৯৯১; অম্ব্রোয়াস ওয়োঙ্গো নামে সুপরিচিত) হলেন একজন ক্যামেরুনীয় পেশাদার ফুটবল খেলোয়াড়। তিনি বর্তমানে ফরাসি ক্লাব মোঁপালিয়ে এবং ক্যামেরুন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন।
২০০৮–১১ মৌসুমে, মাত্র ১৭ বছর বয়সে, ক্যামেরুনীয় ফুটবল ক্লাব মুসঁগোর যুব পর্যায়ের হয়ে খেলার মাধ্যমে ওয়োঙ্গো ফুটবল জগতে প্রবেশ করেছেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১০–১১ মৌসুমে, ক্যামেরুনীয় ক্লাব কোতোঁর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; কোতোঁর হয়ে চার মৌসুমে ১২৩ ম্যাচে ৮টি গোল করার পর ২০১৪ সালে তিনি মার্কিন ক্লাব নিউ ইয়র্ক রেড বুলসে যোগদান করেছেন। নিউ ইয়র্ক রেড বুলসে মাত্র এক মৌসুম অতিবাহিত করার পর মন্ট্রিয়লের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৭০ ম্যাচে ৩টি গোল করেছেন। ২০১৭–১৮ মৌসুমে, তিনি মন্ট্রিয়ল হতে ফরাসি ক্লাব মোঁপালিয়েতে যোগদান করেছেন।